De neste fem av den første leveransen på syv Birddogs ankom Norge ombord på Wilh. Wilhelmsens MS «Terrier» den 3. november 1961. Igjen var det Widerøe's på Fornebu, som fikk klargjøringsjobben. To av flyene, 51-12641 og 51-12610, var blitt skadd underveis da lasten hadde forskjøvet seg. Skadene var imidlertid ikke verre enn at de lett lot seg reparere. Dette var også lagrede fly med 0 timers gangtid. Alle fem ble etter hvert fløyet fra Fornebu til Værnes.